C 312/164
EL
Επίσημη Εφημερίδα της Ευρωπαϊκής Ένωσης
1.9.2023
Ο αντίκτυπος των εν λόγω συναλλαγών στην οικονομία, τον ανταγωνισμό και την ενιαία αγορά δεν αξιολογείται.
Τα κριτήρια για τις απαλλαγές αυτές δεν καθορίζονται με διαφάνεια και δεν υπάρχει επίσημη διαδικασία αμφισβήτησης των κριτηρίων αυτών ούτε της ίδιας της απόφασης.
Ως αποτέλεσμα των παρεμβάσεων, έχει αυξηθεί η κρατική ή η φιλική προς το κράτος εγχώρια ιδιοκτησιακή συμμετοχή στον τραπεζικό τομέα και στους τομείς των τηλεπικοινωνιών , των υπηρεσιών κοινής ωφελείας, των μέσων ενημέρωσης και της ραδιοτηλεόρασης , εις βάρος της αλλοδαπής ιδιοκτησιακής συμμετοχής.
Με βάση ανακοινώσεις μελών της κυβέρνησης, αναμένονται παρόμοιες συναλλαγές στους τομείς των ασφαλίσεων, του λιανικού εμπορίου και των μεταφορών, ιδίως όσον αφορά τον αερολιμένα της Βουδαπέστης.
Η μειωμένη παρουσία ξένων κεφαλαίων και τεχνογνωσίας, ιδίως σε κλάδους υψηλής προστιθέμενης αξίας, όπως οι τράπεζες και οι τηλεπικοινωνίες, ενδέχεται να περιορίσει τις ευκαιρίες της Ουγγαρίας για αύξηση της παραγωγικότητας και καινοτομία.
(38)
Το ενεργειακό μείγμα της Ουγγαρίας καθορίζεται από το πετρέλαιο και το αέριο, καθένα από τα οποία αντιπροσωπεύει περίπου το ένα τρίτο της συνολικής χρήσης ενέργειας.
Το μερίδιο της πυρηνικής ενέργειας και των ανανεώσιμων πηγών ενέργειας είναι 15 % και περίπου 14 % αντίστοιχα.
Η Ουγγαρία εξακολουθεί να εξαρτάται σε μεγάλο βαθμό από τη Ρωσία όσον αφορά τα ορυκτά καύσιμα και την πυρηνική ενέργεια και η πρόοδος των προσπαθειών απεξάρτησής της από τη Ρωσία είναι αργή.
Τα τρία τέταρτα της εγχώριας κατανάλωσης αερίου καλύπτονται από εισαγωγές από τη Ρωσία.
Το 2021 η Ουγγαρία υπέγραψε μακροπρόθεσμη συμφωνία προμήθειας αερίου με την Gazprom και, τον Απρίλιο του 2023, διαπραγματεύτηκε τροποποίησή της, με δυνατότητα χορήγησης πρόσθετων ποσοτήτων.
Για να μειωθεί η εξάρτηση από τα ρωσικά ορυκτά καύσιμα θα χρειαστεί σημαντική πρόσθετη δράση, ιδίως για την ενίσχυση της συνερ­ γασίας με τις γειτονικές χώρες, μεταξύ άλλων όσον αφορά τις υποδομές, κατά περίπτωση, ώστε να διασφαλιστεί η πρόσβαση σε εναλλακτικές πηγές ορυκτών καυσίμων.
Ο εξηλεκτρισμός και οι προβλεπόμενες επενδύσεις σε ενεργο­ βόρους κλάδους θα αυξήσουν την ανάγκη παραγωγής ηλεκτρικής ενέργειας.
Παρά τη σημαντική αύξηση της δυναμι­ κότητας της ηλιακής ενέργειας τα τελευταία χρόνια, το μερίδιο της δυναμικότητας ανανεώσιμης ενέργειας εξακολουθεί να είναι από τα χαμηλότερα στην ΕΕ.
Η εγκατάσταση αιολικών σταθμών έχει σταματήσει και αναμένεται να συνεχιστεί μετά την άρση των νομικών περιορισμών.
Η γεωθερμική ενέργεια δεν αξιοποιείται επαρκώς.
Το συχνά μεταβαλλόμενο κανονιστικό περιβάλλον δημιουργεί διάφορες προκλήσεις όσον αφορά την ανάπτυξη της ανανεώσιμης ενέργειας.
Επι­ πλέον, οι περιορισμοί δυναμικότητας του δικτύου ηλεκτρικής ενέργειας συνιστούν σημαντικό εμπόδιο όσον αφορά τη σύνδεση των ανανεώσιμων πηγών ενέργειας στο δίκτυο, ενώ η έλλειψη λύσεων ευελιξίας από την πλευρά της ζήτησης και της προσφοράς, καθώς και η περιορισμένη ενδυνάμωση των καταναλωτών, περιορίζουν σε μεγάλο βαθμό την ανάπτυξη της παραγωγής καθαρής ηλεκτρικής ενέργειας από ανανεώσιμες πηγές.
Η μη ικανοποιητική ενσωμάτωση στην ενωσιακή αγορά εξισορρόπησης αποτελεί επίσης χαμένη ευκαιρία για τη βελτιστοποίηση του δικτύου για πρόσθετη δυναμικότητα ανανεώσιμων πηγών ενέργειας.
(39)
Η Ουγγαρία διαθέτει σημαντικό δυναμικό όσον αφορά την ενεργειακή απόδοση, ιδίως στα οικιστικά κτίρια.
Η κατανά­ λωση φυσικού αερίου στην Ουγγαρία μειώθηκε κατά 20 % την περίοδο από τον Αύγουστο του 2022 έως τον Μάρτιο του 2023, σε σύγκριση με τη μέση κατανάλωση αερίου κατά την ίδια περίοδο τα προηγούμενα 5 έτη, υπερβαίνοντας τον στόχο μείωσης του 15 % που καθορίζεται στον κανονισμό (ΕΕ) 2022/1369 του Συμβουλίου (16), γεγονός που οφείλεται μεταξύ άλλων σε μέτρα στον δημόσιο τομέα και στην τροποποίηση του συστήματος ανώτατων ορίων των τιμών της ενέργειας που εφαρμόζεται για τα νοικοκυριά.
Η Ουγγαρία θα μπορούσε να συνεχίσει τις προσπάθειές της για προσωρινή μείωση της ζήτησης αερίου έως τις 31 Μαρτίου 2024 δυνάμει του κανονισμού (ΕΕ) 2023/706 του Συμβουλίου (17).
Ωστόσο, παρά τις πρόσφατες αυτές αλλαγές, το σύστημα διοικητικών τιμών για την ενέργεια εξακολουθεί να μην επιτρέπει στα μηνύματα των τιμών να λειτουργήσουν ορθά και να δημιουργήσουν επαρκή κίνητρα για εξοικονόμηση ενέργειας.
Τα ανώτατα όρια τιμών εφαρμόζονται ομοιόμορφα σε όλα τα νοικοκυριά.
Τα νοικοκυριά υψηλού εισοδήματος ωφελούνται επίσης από την επιδοτούμενη διοικητική τιμή, ενώ οι οικογένειες χαμηλού εισοδήματος ζουν συχνά σε κατοικίες με χαμηλότερη ενεργειακή απόδοση.
Τα στοχευμένα προγράμματα για νοικοκυριά χαμηλού εισοδήματος θα ήταν πιο αποδοτικά, τόσο ως προς τη στήριξη των ευάλωτων νοικοκυριών όσο και ως προς την εξοικονόμηση ενέργειας.
(40)
Οι ελλείψεις εργατικού δυναμικού και δεξιοτήτων σε τομείς και επαγγέλματα καίριας σημασίας για την πράσινη μετάβαση, στους οποίους συμπεριλαμβάνονται η κατασκευή, η ανάπτυξη και η συντήρηση τεχνολογιών μηδενικών καθαρών εκπομπών, δημιουργούν εμπόδια στη μετάβαση σε μια οικονομία μηδενικών καθαρών εκπομπών.
Τα υψηλής ποιότητας συστήματα εκπαίδευσης και κατάρτισης που ανταποκρίνονται στις μεταβαλλόμενες ανάγκες της αγοράς εργασίας και τα στοχευμένα μέτρα αναβάθμισης των δεξιοτήτων και επανειδίκευσης είναι καίριας σημασίας για τη μείωση των ελλείψεων δεξιοτήτων και την προώθηση της ένταξης και της ανακατανομής του εργατικού δυναμικού.
Προκειμένου να αποδεσμευτεί η αναξιοποίητη προσφορά εργατικού δυναμικού, τα εν λόγω μέτρα πρέπει να είναι προσβάσιμα, ιδίως για τα άτομα και στους τομείς και τις περιφέρειες που επηρεάζονται περισσότερο από την πράσινη μετάβαση.
Το 2022 αναφέρθηκαν ελλείψεις εργατικού δυναμικού στην Ουγγαρία για 31 επαγγέλματα που απαιτούν ειδικές δεξιότητες ή γνώσεις για την πράσινη μετάβαση.
Ταυτόχρονα, η συμμετοχή των εργαζομένων στην κατάρτιση σε ενεργοβόρους κλάδους έχει μειωθεί σημαντικά και είναι πλέον χαμηλότερη από τον ενωσιακό μέσο όρο.
(41)
Υπό το πρίσμα της αξιολόγησης της Επιτροπής, το Συμβούλιο εξέτασε το πρόγραμμα σύγκλισης 2023 και η γνώμη (18) του αποτυπώνεται στη σύσταση 1.
(16) Κανονισμός (ΕΕ) 2022/1369 του Συμβουλίου, της 5ης Αυγούστου 2022, σχετικά με συντονισμένα μέτρα μείωσης της ζήτησης αερίου (ΕΕ L 206 της 8.8.2022, σ. 1).
(17) Κανονισμός (ΕΕ) 2023/706 του Συμβουλίου, της 30ής Μαρτίου 2023, για την τροποποίηση του κανονισμού (ΕΕ) 2022/1369 όσον αφορά την παράταση της περιόδου μείωσης της ζήτησης για μέτρα μείωσης της ζήτησης αερίου και την ενίσχυση των διαδικασιών υποβολής εκθέσεων για την εφαρμογή τους και των διαδικασιών παρακολούθησης της εφαρμογής τους (ΕΕ L 93 της 31.3.2023, σ.
1) (18) Βάσει του άρθρου 9 παράγραφος 2 του κανονισμού (ΕΚ) αριθ.
1466/97.